cyanic-selkie/wikianc huggingface dataset:
Sigurd Wathne
Han var målvakt og spilte også i andre posisjoner for Brann 1914-22 og fikk 2.-plass i Norgesmesterskapet i fotball for herrer 1917 og 1918.
Wathne tok over etter Ingolf Pedersen som målvakt for Norges herrelandslag i fotball 1918-22 (14 kamper), og deltok blant annet under Sommer-OL 1920 i Antwerpen. Han avsluttet fotballkarrieren i Mandalskameratene rundt 1930.
Under den andre verdenskrig var han skipsmaskinist, blant annet om bord på DS Risøy som ble torpedert den 20. mars 1942. Wathne døde av skadene en uke etter.
Less Than Jake
Less Than Jake er et band fra Gainesville i Florida. Bandet består av de fem medlemmenne Chris Demakes, Roger Manganelli, Peter Wasilewski, Vinnie Fiorello og Buddy Schaub.
Nepal Kamyunishta Parti (Amatya)
Nepal Kamyunishta Parti (Amatya) (NKP(A), Communist Party of Nepal (Amatya), Nepals Kommunistiske Parti (Amatya)). var navnet på et mindre kommunistparti i Nepal, leda av Tutsi Lal Amatya, fram til 1994.
Tutsi Lal Amatya blir NKPs generalsekretær i 1962
Tutsi Lal Amatya var den 4. generalsekretæren (dvs. partilederen) i Nepals Kommunistiske Parti (NKP). Han blei valgt på NKPs 3. landsmøte i 1962, der den 3. generalsekretæren, Keshar Jung Rayamajhi, blei ekskludert.
(Etter dette danna hans tilhengere sitt eget parti, som blei kjent som NKP (Rayamajhi). Det fikk støtte av et mindretall av NKPs medlemmer.)
Rayamajhi blei ekskludert for å støtte kong Mahendras statskupp 15. desember 1960. Hans fløy støtta også Sovjetunionens kommunistiske parti (SUKP) i striden mot Kinas kommunistiske parti (KKP). Flertallet i partiet og den nye partiledelsen var mot kongens kupp og det kongelige diktaturet Mahendra skapte, og støtta KKP i striden mot SUKP.
Dette gjaldt også Tutsi Lal Amatya. Men ellers var han rekna som nokså politisk moderat, og det var kraftige politiske motsetninger innafor det antimonarkistiske og prokinesiske partiflertallet.
I åra som fulgte gjorde den politiske undertrykkelsen at partiledelsen mista kontakten med de fleste grunnorganisasjonene. Fra om lag 1965 var det i praksis redusert til ei lita gruppe uten en effektiv landsomfattende organisasjon. NKP gikk gjennom flere politiske splittelser, og motsetningene mellom Tutsi Lal og Pushpa Lal blei større.
Pushpa Lal bryter med Tutsi Lal
I mai 1968 stifta Pushpa Lal Shresta sitt eget kommunistparti på en kongress i India. Han fikk støtte av et flertall av partimedlemmene, og NKP(Pushpa Lal) blei i de nærmeste åra Nepals største og viktigste kommunistparti.
Tutsi Lal Amatya beholdt kontrollen over den gamle partiledelsen. Hans parti var altså formelt fortsettelsen av det gamle NKP, men i praksis var det nå bare ei mindre gruppe blant mange andre kommunistpartier.
NKP(Amatya) under og etter demokratiopprøret i 1990
Etter seieren over diktaturet i Jana Andolan 1990, brøyt NKP (Amatya) med ULF, og deltok ikke i stiftelsen av det store, moderate kommunistpartiet UML i januar 1991.
Ved parlamentsvalget i 1991 stilte NKP(A) 14 kandidater, fikk 4 846 stemmer og ingen valgt inn.
Men både NKP(Amatya) og NKP(Varma) gikk nokså raskt ut igjen.
NKP(A) gikk i 1994 inn i UML.
AUF-saken
AUF-saken (også omtalt som AUF-skandalen) var en sak der fire tillitsvalgte i AUF i Oslo i april 1998 ble funnet skyldig i grovt bedrageri og forsøk på grovt bedrageri. En av de tiltalte ble også dømt for simpelt underslag. De fire ble dømt for omfattende juks med medlemslistene til AUF, med hensikt å motta mer offentlig støtte enn de hadde krav på. Som følge av bedrageriet mottok AUF i Oslo flere hundre tusen kroner for mye fra Oslo kommune. De fire dømte var Bjørn Jarle Røberg-Larsen, Ragnar Bøe Elgsaas (daværende leder av Oslo AUF), Anders Hornslien (daværende stortingsrepresentant for Arbeiderpartiet) og Anders Greif Mathisen. Røberg-Larsen ble i tillegg dømt for simpelt underslag. Hornslien og Elgsaas anket dommen, men anken ble avvist. Hornslien ble dømt til henholdsvis fem måneders fengsel og Elgsaas syv måneders fengsel, hvorav 90 dager var betinget hos begge.
Bedrageriet ble utført ved at AUF «forskuddsbetalte» kontingenten til personer de mente hadde interesse av å bli eller forbli medlem av AUF, enda disse ikke hadde uttrykt ønske om å være medlem. Elgsaas fortalte i retten at han kjente seg pressa av Trond Giske og Rita Ottervik til å fortsette med denne praksisen, som hadde pågått i årevis. Hornslien forklarte at Trond Giske og Turid Birkeland hadde pressa Oslo AUF til å holde medlemstallet kunstig høyt, og at Arbeiderpartiet sentralt kunne be AUF Oslo om å skjerpe seg dersom de mente medlemstallet var for lavt. Jens Stoltenberg og Turid Birkeland uttalte at de kjente til «forskutteringen», men Stoltenberg nekta for dette i retten. Øystein Mæland, Thorbjørn Jagland og Anniken Huitfeldt innrømte også at medlemstallet var kunstig høyt. Huitfeldt fortalte at hun hadde blitt lært opp til «forskuttering» allerede da hun meldte seg inn i AUF.
Frederiksberg
Frederiksberg er en by på Sjælland i Danmark, opprinnelig vest for København, men er etter noen nabokommuners innlemmelse i København (1901) helt omsluttet av denne.
Etymologi
Det står i Dend kongelige Residents- og Stabel-Stad Kiøbenhavn historiske Beskrivelse at «Kiøbenhavns Grændser var da fra Tulleshøy til gammel Bohøy, Amager og Saltholm, og hvad der imellem laae» – avsnittet viser til forholdene i 1443. På det tidspunkt ble navnet Tulehøj oppfattet som Tulleshøy.
Kim Novak
Kim Novak (født Marilyn Pauline Novak 13. februar 1933 i Chicago i Illinois) er en Golden Globe-belønnet skuespiller fra USA. Hun er kanskje mest kjent fra sin rolle i filmen Vertigo fra 1958. Hun pensjonerte seg fra skuespilleryrket i 1991 og har siden drevet som kunstner innen akvarell- og oljemalerier, skulpturer og glassdesign.
Frederiksberg
Historie
Frederiksbergs historie går tilbake til den 2. juni 1651. Da ga Frederik III 20 amagerbønder med hollandske røtter lov til å bosette seg ved Allégade i Ny Hollænderby. I 1700–1703 oppførte Frederik IV et lystslott på Valby Bakke, lokalt kalt Solbjerg. Det var inspirert av kongens reiser i Frankrike og Italia. Han ga slottet navnet Friederichs Berg, og byen ved slottsbakkens fot kom til å hete Frederiksberg.
Byen vokste svært langsomt, og omkring 1800 hadde den 1,200 innbyggere. Først etter 1822, da den militære såkalte demarkasjonslinje rundt København ble flyttet, begynte Frederiksberg å vokse for alvor. I dag har byen cirka 100,000 innbyggere.
Fajansefabrikken Aluminia ble grunnlagt i 1863, men den flyttes til Smallegade 45 på Frederiksberg alt i 1869. I 1882 overtok Aluminia også eierskapet til Den Kongelige Danske Porcelænsfabrik, som et par år senere flyttet sin virksomhet til nye lokaler i krysset Smallegade og Søndre Fasanvej.
Transport
Metroen stopper ved Solbjerg Plads (Frederiksberg stasjon). Fra Metrostasjonen er det utganger til Frederiksberg Centret (kjøpesenter), Copenhagen Business School (CBS) og Falkoner Allé.
Terje Roel
Terje Jentoft Roel (født 25. mai 1960 i Skien) er en norsk funksjonshemmet tidligere idrettsutøver.
Han er rullestolbruker, og konkurrerte i klassene T53 i friidrett og LW10 i langrenn.
I tillegg til å være aktiv selv har han også hatt verv i flere organisasjonsledd innen idretten, som Norges Idrettsforbund og Olympiske og Paralympiske Komité, Norges Friidrettsforbund og Idrettsrådet i Trondheim. Da Trondheim søkte om Vinter-OL 2018 var Roel ansvarlig for Paralympics-delen av søknaden. Han har også vært landslagssjef for det norske landslaget i friidrett for funksjonshemmede. Fra 2004 har han vært styremedlem i Sør-Trøndelag Idrettskrets, der han var styrets nestleder fra 2008, og er styreleder fra juni 2011. Fra 2011 er han også nestleder i Norsk Friidrett Sør-Trøndelag.
Ida E. Jacobsen
Ida Ekeli Jacobsen (født 3. april 1987) er en håndballspiller som har spilt på Gjerpen Håndballs A-lag. For tiden er hun på rekruttlaget.
Eide Auto
Eide Auto AS er et transportselskap lokalisert i Eide kommune på Nordmøre, stiftet i 1934. Selskapet drev lokal- og skoleruter i kommunen, samt langruter Kårvåg (på Averøya)-Vevang-Eide-Molde. I Kårvåg var det samband med bussruter Kårvåg-Kristiansund. Selskapet mistet rutetrafikken fra nyttår 2017, og har siden da hatt lite aktivitet.
Borknagar
Borknagar er et norsk black metal-band fra Bergen. Bandet ble dannet av Øystein Garnes Brun i 1995. Tekstene omhandler filosofi, paganisme, natur og om universet.
Eide Auto
Tidlig historie
Eide Auto ble grunnlagt av Anders J. Naas (1884-1948). Naas begynte som rutebilsjåfør i 1909, først på ruta Molde-Batnfjord i Molde Automobilselskap. Var etter dette en tid sjåfør på ruta Åndalsnes-Dombås. Han startet bilrute Eide-Fræna-Årødalen-Molde i 1930. Sønnen Johan Nås ble med i bedriften fra 1933 og han overtok Eide Auto i 1948 etter farens død.
Borknagar
Medlemmer
Nåværende medlemmer
Lisa Klausen
Lisa Klausen (født 3. mars 1986) er en håndballspiller for Gjerpen Håndball.
Borknagar
Medlemmer
Tidligere medlemmer
Eide Auto
Tidlig historie
I 1935 ble ruta utvidet til Lyngstad, i 1938 til Sørstrand, Bolli og Gaustad. I 1940 ble det godsrute Eide-Kristiansund over Gjemnes, og i 1941 ble det personrute på samme strekning. I 1955 åpnet ferjesambandet Ørjavik-Tøvik. Ørjavik ligger ved Lyngstad og Tøvik er på sørsida av Averøya. Det ble samkjøringsruter med Averøy Billag og gjennomgående ruter Kristiansund-Molde. Den gikk over ferjesambandet Kristiansund-Bremsnes. Averøy Billag hadde bussrutene Bremsnes-Tøvik, både over indre og yre sida av Averøya. Eide Auto kjørte videre Ørjavik-Eide-Molde.
Nyere historie
I 1970 startet Eide Auto godstrafikk utenfor rute. Det var langtransportbiler som gikk fra Nordmøre og Romsdal til Østlandet og utlandet.
Rutebilstatistikken fra 1978 kan illustrere omfanget av virksomheten. Da hadde selskapet 18 heltidsansatte, 11 busser, 9 lastebiler, 6 tilhengere og 2 andre vogner.
I 1989 åpnet Atlanterhavsveien mellom Averøya og fastlandet ved Vevang. Ferjesambandet Ørjavik-Tøvik ble nedlagt. Averøy Billag og Eide Auto etablerte samkjøring av rutetrafikken Molde-Eide-Vevang-Bremsnes fram til desember 2009 da tunnelen mellom Averøya og Kristiansund åpnet. På dette tidspunkt hadde Nettbuss overtatt Averøy Billag. Samkjøringsavtalen mellom selskapene ble endret. Eide Auto tok over alle ruter Molde-Eide-Vevang-Kårvåg, mens Nettbuss strekningen Kårvåg-Kristiansund. Gjennomgangsreisende måtte bytte buss på Kårvåg. 1. januar 2014 overtok Tide Buss rutetrafikken på Averøya etter anbudskonkurranse.
Langtransportvirksomheten ble utviklet utover 1970-tallet og utgjorde ca. 2/3 av selskapets omsetning på slutten. Denne aktiviteten omfattet ca. 10 vogntog. Med unntak av ett vogntog ble denne virksomheten solgt til Veøy Billag på Åndalsnes i april 2001. Bussaktivitetene ble samtidig skilt ut i Eide Auto Buss AS.
Biler og tilhengere fra Eide Auto er lakkert kremgule med rød og blå dekor. Tidligere var blå hovedfargen.
Fra 1. januar 2017 overtok Boreal Buss all busstrafikk på Romsdalshalvøya, og anbudet omfatter også alle bussrutene Eide Auto utfører. 31. desember 2016 var tida over for Eide Auto som rutebilselskap
Liste over Stortingets visepresidenter
Liste over Stortingets visepresidenter
Ny ordning
Etter at ordninga med lagting og odelsting ble oppheva, utgjøres presidentskapet i Stortinget av stortingspresidentene og fem visepresidenter.
Enakter
Enakter er et kort skuespill hvor handlingen kun foregår i løpet av èn akt.
Trine Bråthen
Trine Bråthen (født 5. november 1987) er en norsk tidligere håndballspiller fra Sørum i Akershus, som nå er utdannet autorisert regnskapsfører.
Park Grammofon
Park Grammofon (etablert 2004 i Oslo) er et norsk plateselskap. Det drives av Musikkloftet AS og har som formål å gi ut akustisk musikk, ofte i jazz- og visesjangeren.
Trine Bråthen
Hun var med på å vinne gull for Norges kvinnelandslag i strandhåndball under VM i 2010, og spilte blant annet for i eliteserien og cupvinnercupen.
Sesongen 2006/07
Hun gikk til Gjerpen i april 2006, etter 2005/06-sesongen. Gjerpen kom på tredjeplass i Eliteserien 2006/07, og nådde kvartfinalen i Cupvinnercupen i håndball for kvinner 2006/07.
Sesongen 2007/08
Gjerpen kom på femteplass i Eliteserien i håndball for kvinner 2007/08, og ble slått ut i semifinalen i cupen.
Sesongen 2008/09
I Cupvinnercupen i håndball for kvinner 2008/09 slo Gjerpen ut det spanske laget BM Parc Sagunto i kvartfinalen, men ble slått ut av Larvik i semifinalen. I cupen ble de slått ut av Larvik i kvartfinalen, og i Eliteserien i håndball for kvinner 2008/09 kom de på åttendeplass.
Sesongen 2009/10
Før sesongen 2009/10 ble Gjerpen fratatt tre poeng, og de endte sist i med to poeng. Bråthen kom på femteplass på toppscorerlisten for Gjerpen, med 44 mål.
Gjøvik
Da Gjerpen rykket ned etter sesongen 2009/10 signerte Bråthen en toårskontrakt med Gjøvik og Vardal Håndballklubb, som samme år skiftet navn til Gjøvik Håndballklubb. Laget spilte i 1. divisjon håndball for kvinner 2010/11, der de kom på andreplass. De rykket dermed opp til Eliteserien i håndball for kvinner 2011/12, der de kom på åttendeplass. Bråthen scoret 46 mål for Gjøvik i eliteserien denne sesongen. De kom på 12. og sisteplass i Eliteserien i håndball for kvinner 2012/13, der Bråthen scoret 3 mål på 13 kamper.
3753 Cruithne
3753 Cruithne (På engelsk crew-een'-ya) er en asteroide i omløp rundt solen. Den blir noen ganger beskrevet som «Jordens andre måne», selv om dette er teknisk feil. Banen til asteroiden er i resonans 1:1 med Jorden, men den er ikke i bane rundt Jorden.
Heimevernets Utdanningssenter Værnes
Heimevernets Utdanningssenter Værnes (HVUV) var en utdanningsavdeling underlagt Heimevernet, som lå på Værnes garnison ved Værnes lufthavn i Stjørdal. Avdelingen utdannet soldater og befal til Heimevernet.
3753 Cruithne
Cruithne ble oppdaget 10. oktober 1986 av Duncan Waldron. Den uvanlige banen ble oppdaget og fastslått av Paul Wiegert og Kimmo Innanen (begge ved York University i Canada) og Seppo Mikkola (ved Åbo universitet, Finland) i 1997.
Heimevernets Utdanningssenter Værnes
Avdelingen besto av fire kompanier, hvor kompani A og B var vanlige geværkompanier. I tillegg var det et befalsutdanningskompani, og et garnisonskompani som tok seg av andre oppgaver i garnisonen, som kjøkken-, velferds- og vedlikeholdstjeneste.
3753 Cruithne
Størrelser og bane
Cruithne er om lag 4 km i diameter, og har nærmeste avstand til Jorden 14 ganger avstanden mellom Jorden og Månen (0,7 AE; 11 millioner km).
Heimevernets Utdanningssenter Værnes
Fram til 2002 var det Luftforsvarets Skolesenter Værnes som holdt til i leiren. Da den ble nedlagt, flyttet Heimevernet inn. I 2007 ble det besluttet at HVUV skulle legges ned, men at utdanningen for utskrevet befal skulle bestå. HVUV ble lagt ned, og Heimevernets befalsskole ble underlagt Heimevernets skole- og kompetansesenter (HVSKS) og flyttet til Garnisonen i Porsanger i Finnmark.
3753 Cruithne
Størrelser og bane
Cruithne har en vanlig elliptisk bane omkring Solen i en helning mot Jordbanen på 19.8°. Omløpstiden er den samme som Jorden, men Cruithnes avstand til Sola og banehastighet varierer mye mere enn Jordens. Banen sett fra Jorden er dermed hesteskoformet. Asteroiden bruker litt mindre en ett år på omløpet av hesteskoen, og siden 1902 har avstanden til Jorden økt noe for hvert år. Sett fra Jorden er banen ikke lukket, men danner et avtagende spiralmønster. Fra om lag 2090 vil den årlige avstanden mellom asteroiden og Jorden igjen minke.
Anders Jahres kulturpris
Anders Jahres kulturpris er en årlig utdelt pris som er en hederbevisning for utmerket arbeid, først og fremst innenfor norsk kulturliv. Prisen er blitt utdelt siden 1990. Prisen blir delt ut av Anders Jahres Humanitære Stiftelse etter innstilling fra et utvalg som er oppnevnt av stiftelsen. Prisen er til minne om skipsrederen Anders Jahre fra Sandefjord i Vestfold.
Fra 1996 til 2015 delte man også ut Anders Jahres Pris for Yngre Kunstnere. Vinneren av Anders Jahres kulturpris blir bedt om å utpeke en yngre, talentfull kunstner til å motta Anders Jahres Pris for Yngre Kunstnere, som regel innenfor deres eget virkefelt. I 2018 ble det delt ut hederspris til visesanger og sangpoet Alf Cranner.
Vinnerne mottar et pengebeløp, et diplom og en statuett laget av Nils Aas. Fra 2017 er beløpet 1,5 millioner kroner som fordeles til vinnerne. Før det var beløpet i flere år på 1,2 millioner kroner som normalt ble fordelt med 500 000 kroner til hver av de to vinnerne av hovedprisen og 100 000 kroner til hver av de to vinnerne av juniorprisen.
Tegnerforbundet
Tegnerforbundet (TF) - senter for tegnekunst arbeider for å vise bredden innen tegnekunst og å fremme diskursen rundt tegning som kunstform. TFs visjon er å være Norges fremste formidler og forkjemper for tegnekunst.
Tegnerforbundet driver galleri med utstillings- og arrangementsvirksomhet i Oslo. Tegnerforbundet utgir også tidsskriftet Numer, et tidsskrift for tegning, illustrasjon og bokkunst, samt arrangerer Tegnetriennalen, en arena for visning og formidling av kontemporær tegnekunst på internasjonalt nivå. Profesjonelle utøvere med fokus på tegning kan fagorganisere seg i Tegnerforbundet. I 2022 hadde Tegnerforbundet omtrent 550 medlemmer som er aktive utøvende kunstnere med en felles faglig og økonomisk interesse.
Historie og virksomhet
Tegnerforbundet er den eldste av billedkunstorganisasjonene i Norge. Forbundet ble stiftet i Kristiania i 1916 av seks avistegnere, deriblant Eivin Ovrum og Sverre Halvorsen, som ville verne om rettighetene for arbeidene de leverte, og etablere en faglig sammenslutning for tegnere og tegnekunst.
I de originale vedtektene fra 1916 står det:"«Organisationen besluttedes dannet og kaldt: Tegnerforbundet. Forbundets medlemmer skal være tegnere og illustratører av profession. […] Forbundets formaal skal være at samle norske tegnere for i fællesskap gjennem samarbeide at vareta disses faglige og økonomiske interesser»"Ovrum ble forbundets første formann og tegnet emblemet «Kråka». Tegnerforbundet utga et eget årshefte i perioden 1917–1920, med bidrag fra Per Krohg og andre av tidens beste norske tegnere.
Tegnerforbundet begynte å arrangere faste utstillinger etter andre verdenskrig, men fikk sitt eget galleri, i Teatergata i Oslo, først i 1988. Siden 1991 har galleriet holdt til sentralt i Kvadraturen (Oslo), nærmere bestemt i Rådhusgata 17. Galleriet viser (per 2022) fire til fem utstillinger i året.
I 1982 ble Tegnerforbundet medlem av Norske Billedkunstnere (NBK).
Alle tegnere kan bli medlemmer i Tegnerforbundet etter juryert opptak, og flere kjente avistegnere, tegneserietegnere, illustratører og billedkunstnere er med. De fleste er norske, men også utenlandske kunstnere bosatt eller utdannet i Norge er medlemmer. Opprinnelig var det strenge krav til opptak av nye medlemmer og deres tegnekunst. For eksempel ble tegninger i farger ikke godtatt.
Tidsskriftet NUMER
Tegnerforbundets tidsskrift NUMER er Nordens eneste tidsskrift for tegning, illustrasjon og bokkunst, og sendes til alle forbundets medlemmer og andre abonnenter. Tidsskriftet utgis med støtte fra Norsk illustrasjonsfond og Kulturrådet. I 2018 ble NUMERs digitale plattform numermagasin.no lansert.
Tegnetriennalen
I 2002 arrangerte Tegnerforbundet den første Tegnebiennalen, som i hovedsak baserte seg på fri innsendelse av arbeider/prosjekter som utforsker, problematiserer og behandler tegning som begrep og genre.
I de påfølgende årene produserte Tegnerforbundet ytterligere seks biennaler, før det ble besluttet å omdanne biennalen til en triennale.
Biennalene hadde skiftende organisasjonsform og visningssted. De første biennalenes kunstfaglige ledelse lå tett opp mot Tegnerforbundets styre og organisasjon, men etter hvert ble det hentet inn eksterne fagpersoner til å gjennomføre arrangementene. Dette forsterket biennalens evne til å ha et skiftende perspektiv på tegningen.
Den første tegnebiennalen i 2002 var et samarbeid med Galleri F 15. Den andre biennalen ble avholdt i 2004 i samarbeid med Riksutstillingene. Utstillingen var da på vandring rundt i Norge i nesten et helt år. I 2006 samarbeidet Tegnebiennalen med Stenersenmuseet. Biennalen i 2008 ble arrangert i samarbeid med Kunstnernes Hus. Den femte Tegnebiennalen, som fant sted i 2010, ble laget i samarbeid med Punkt Ø og vist i lokalene til Momentum. Tegnebiennalen 2012 ble avholdt i Tegnerforbundets egne lokaler i Rådhusgata 17, i tillegg til to andre lokaler i Kvadraturen: Sjøfartens hus og gamle Teatermuseet. I 2016 ble Tegnebiennalen avholdt i Tegnerforbundets egne lokaler, Galleri LNM, Galleri Format Oslo, SOFT galleri, Galleri Norske Grafikere, Vigeland-Museet, Kunstnerforbundet, Prosjektrom Carl Berner (som drives av Norsk Billedhoggerforening ), ROM for kunst og arkitektur , Kunstnernes Hus og Landbrukets Hus.
I 2016 ble Tegnebiennalen omformet til en Tegnetriennale. Den 8. november 2019 åpnet den første Tegnetriennalen på Kunstnernes Hus; den pågikk frem til 19. januar 2020. 12. oktober 2023 åpner Tegnetriennalen 2023 som har fått tittelen All that Lies Between. Triennalen vil foregå i Tegnerforbundet, på Nasjonalmuseet, på Tenthaus (med sine tre lokasjoner) og på Deichman Bjørvika.
Reionisering
Reionisering er innen Big Bang-kosmologiens kontekst den prosessen som reioniserer universet etter den «mørke tiden» og er den andre av to store faseendringer av gass i universet. Ettersom det meste av den bayroniske massen er i form av hydrogen, refererer reionisering vanligvis til reioniseringen av hydrogengass. Det opprinnelige heliumet i universet gjennomgikk de samme faseendringene, men på ulike tidspunkt i universets historie, og er vanligvis referert til som heliumreioniseringen.
Bonnie Mealing
Phillomena Alecia «Bonnie» Mealing (født 28. juli 1912 i Woolloomooloo i Sydney, død 1. januar 2002 i Sydney) var en australsk svømmer som deltok i de olympiske leker 1928 i Amsterdam og 1932 i Los Angeles.
Mealing vant en olympisk sølvmedalje i svømming under Sommer-OL 1932 i Los Angeles. Hun kom på andreplass i finalen på 100 meter rygg, bak sin amerikanske Eleanor Holm.
Dobbeltdiagnose (rus og psykisk lidelse)
Dobbeltdiagnose innen rus og psykisk lidelse, også kalt ROP-lidelser, er en diagnose på mennesker som har en psykisk lidelse samtidig som de har en ruslidelse. I Norge er den offisielle definisjonen forbeholdt mennesker med vedvarende, alvorlig ruslidelse i kombinasjon med alvorlig psykisk lidelse. I noen sammenhenger benyttes dobbeltdiagnose i en videre betydning enn den over, og innbefatter enhver kombinasjon av en psykisk lidelse og samtidig ruslidelse, også de mindre alvorlige.
Axolotl
Axolotl, Ambystoma mexicanum, er en salamander som lever i det sentrale Mexico. Arten er pedomorf og beholder gjellene hele livet.
Dobbeltdiagnose (rus og psykisk lidelse)
Dersom man inkluderer alle med samtidig rusmisbruk og psykisk lidelse, er denne kombinasjonen et vanlig problem så vel innen psykiatrien som rusbehandlingen. Ifølge ruskartleggingen (2013) har om lag 20 prosent av de som sliter med rusproblemer i Norge også en psykisk lidelse.
Axolotl
Utseende og egenskaper
Axolotlen skiller seg fra vanlige salamandere ved at larven ikke gjennomgår den vanlige metamorfosen. Den har gjeller og lever under vannet hele sitt liv. Den er et eksempel på pedomorfose, og formerer seg som rumpetroll. Axolotler oppstod i sjøene som en gang var under det som i dag er Mexico by. De er spesielle innen det vitenskapelige for sin evne til å gro ut kroppsdeler den har mistet og at den har lett for å reprodusere.
Dobbeltdiagnose (rus og psykisk lidelse)
Det administrative ansvaret for psykiatrien i Norge ivaretas av helsevesenet med helseforetakene, mens rusomsorgen er organisert som selvstendige institusjoner, der kommunene har ansvaret for å dekke behandlingsutgifter. Dette skillet øker faren for at begge tjenester ønsker å dytte det individuelle pasientansvaret over på den andre tjenesten.
Axolotl
Utseende og egenskaper
Lemmene deres er underutviklet. De har tre par eksterne gjeller på siden av hodet. Disse brukes som det primære pusteapparatet, men de har også lunger, som de bruker når de av og til dukker opp på overflaten for å gulpe til seg litt luft. Axolotlen finner i fire forskjellige farger, hvorav to av dem er naturlige og to er mutasjoner. De naturlige er enten brune med prikker eller svarte. De muterte er leucistiske, med rosa farge og svarte øyne, eller albinoer, med gull-, hud- eller rosa farge og rosa øyne. Forskere har fremavlet en type som er selvlysende grønn.
Dobbeltdiagnose (rus og psykisk lidelse)
Årsaksforhold
Bruk av rusmidler er ikke sjelden årsak til at alvorlige akutte psykiatriske tilstander oppstår. Pasienter som innlegges for manier, og andre akutte forvirringstilstander, for eksempel forverring av schizofreni, har av og til hatt et stort forbruk av cannabis eller andre rusmidler før innleggelsen.
Axolotl
Habitat og økologi
Axolotlene er svært utrydningstruede og finnes naturlig bare i Xochimilco-sjøen og Chalco-sjøen i det sentrale Mexico. Dessverre finnes ikke Chalco-sjøen mer, ettersom den ble tømt for å forhindre oversvømmelser. Xochimilco-sjøen er også nesten borte og er for det meste bare kanaler. Axolotlene blir solgt som mat i Mexico by og ble også spist av aztekerne. Selv om deres ville tilstand er utrydningstruet blir mange født i fangenskap og solgt som kjæledyr i blant annet USA, Storbritannia, Japan og Australia. De er også å få kjøpt i Sverige og Danmark, men er ulovlig i Norge.
Dobbeltdiagnose (rus og psykisk lidelse)
Offentlige tilbud i Norge
Noen byer og kommuner har spesialiserte ambulante team som følger opp pasienter med dobbeltdiagnoser, enten i spesialisthelsetjenesten eller som en del av de kommunale tjenestene. Disse tilbudene er tilrettelagt for de som ikke klarer å nyttiggjøre seg det ordinære helsetilbudet.
Axolotl
Habitat og økologi
Axolotlene regnes som Kritisk Truet av IUCNs rødliste, noe som betyr at den ville bestanden av arten er "direkte truet og som har 50 % risiko for å dø ut fra 10 til 100 år fram i tid ".
Dobbeltdiagnose (rus og psykisk lidelse)
Offentlige tilbud i Norge
Pasienter med dobbeltdiagnoser fungerer på mange måter dårlig i samfunnet. Ett utslag av dette er at de ikke greier å møte på fastsatt tid og sted til behandling. For å få til en effektiv behandling for denne gruppen, drives oppsøkende virksomhet.
I akutte tilfeller har helsevesenet en plikt til å yte øyeblikkelig hjelp. Denne hjelpen skal være organisert gjennom legevakt, (eventuelt også psykiatrisk legevakt) i hver kommune. Fastlegen har også en plikt til å bistå pasienten i akuttsituasjoner.
I spesialisthelsetjenesten har sykehusene den samme plikten til å yde øyeblikkelig hjelp, og skal ta hånd om akutt syke pasienter. Dette gjelder for somatikk såvel som for psykiatrien. Personer med dobbeltdiagnose har den samme rett til øyeblikkelig hjelp som andre pasienter.
ROPscreen
ROPscreen er et screeningverktøy som brukes til å undersøke om personer med rusmiddelproblemer samtidig kan ha primær psykisk lidelse. Verktøyet ble lansert i 2020 og hensikten er raskt kunne avgjøre om de er psykiske problemer hos rusmiddelmisbrukeren. . De psykiske lidelsene som kan screenes i intervjuet er panikkangst, generalisert angstlidelse, spesifikk fobi, sosial fobi, agorafobi, depresjon, dystymi, mani, psykose, ADHD og PTSD.
Målet er å gjøre det enkelt og gjennomførbart å oppfylle kravet i anbefaling 17 i ROP-retningslinjen (IS-1948), som sier: «Når en person som er i kontakt med hjelpeapparatet har rusmiddelproblemer, må psykisk helse kartlegges». Målet er at flest mulig av de som har rusmiddelproblemer skal undersøkes om de samtidig har en psykisk lidelse, og dersom det blir utslag på ett eller flere symptomområder, må pasienten tilbys en mer omfattende diagnostisk utredning for prognose og valg av behandling.
I valideringsstudien (2014) for Dual Diagnosis Screening Interview/DDSI (på norsk kjent som ROPscreen) ble det i gjennomsnitt brukt nesten 17 minutter, hvor alle delene med de ulike psykiske lidelsene ble gjennomgått. Rettighetshaver for DDSI/ROPscreen er Fundació Institut Mar D'Investigacions Mèdiques (Barcelona, Spania). Nasjonal kompetansetjeneste ROP. Fernando Pichetto (spesialsykepleier) oversatte intervjuet fra spansk til norsk, og Lars Linderoth har videre gjennomført det resterende av oversettelsesarbeidet. Det er ikke utført studier knyttet til psykometriske egenskaper for den norske versjonen.
Axolotl
Pedomorfose hos axolotler
Axolotler er pedomorfe, som betyr at de når seksuell modenhet uten å gjennomgå en metamorfose. Hos axolotlene skyldes pedomorfosen at de mangler det tyroideastimulerende hormonet som gjør at skjoldbruskkjertelen produserer thyroxin. Thyroxin styrer metamorfosen hos salamandere og andre amfibier.
I 1863 ble seks axolotler sendt fra Mexico til Paris. Mottageren Auguste Duméril ble overrasket da han fant ut at han hadde fått tilsendt seks individer av en hittil ukjent art. Det viste seg at axolotlene hadde gjennomgått sin glemte metaformose og forandret seg til en art som ikke hadde vært sett på tusener av år. Senere utførte tyskeren Vilem Laufberger et eksperiment der han gav axolotlene det manglende hormonet. Eksperimentet lyktes, og axolotlene forvandlet seg til voksne salamandere som likner den nærstående arten tigersalamander, Ambystoma tigrinum.
Akvarium
Hold av axolotl og andre amfibier er forbudt i Norge, men i enkelte land er axolotl et populært akvariedyr. Hvis man bor i et land hvor det er lov å holde axolotlene er det viktig at grusen i akvariet er så finkornet at det kan passere igjennom fordøyelsessystemet til dyret. Eller at det er så store sten at axolotlene ikke kan bite over dem. De har som mange amfibier brede kjever og spiser alt den kan få inn i munnen. Reker, mygglarver, andre fisk og meitemark. Men det er ikke smart å ha andre fisk i samme tanken som axolotlene. Fisker napper på gjellene til axolotlene og kan skade dem på denne måten.
Axolotlene har heller ikke øyelokk så de skal helst ikke ha for mye lys. Fyll akvariet med lavastein, røtter, planter og andre steder de kan gjemme seg. Temperaturen skal ligge på 14 – 21 grader.
Knut Aarsæther
Antrum ble etablert i januar 1942, da Aarsæther ble sendt over til Norge fra Storbritannia med en våpenlast. Aarsæther var leder av organisasjonen og vekslet med sin bror, Karl Johan Aarsæther, om å ha denne posisjonen. Antrum-organisasjonen drev etterretning mot tyske militære mål i det okkuperte Norge og etablerte radiostasjoner. Den drev også flyktningtrafikk til Storbritannia og bisto agenter som hadde sabotasjeoppdrag i Norge. Særlig tyske skipsbevegelser var viktige militære mål og Aarsæther kunne som telegrafist rapportere verdifull informasjon om disse, da Ålesund var en viktig havn. Antrum bygget etter hvert også opp hjemmestyrker. Fra 1944 ble disse trenet til å beskytte viktige mål ved et tysk nederlag, inkludert kraftverk, strømforsyning og havneanlegg. Operasjonen var organisert av det britiske Special Operations Executive (SOE) med utgangspunkt i medlemmer av Kompani Linge, som etablerte egne organisasjoner av medhjelpere i sine distrikter. Gruppen opererte uavhengig av Milorgs ledelse, men ble i 1945 omgjort til Milorg D 21/1. Ved den tyske kapitulasjonen i mai 1945 var organisasjonen bygget opp til en styrke på 1100 mann, hvorav 900 kunne utrustes med våpen.
DS «Antarctic» (1871)
DS «Antarctic» var en dampdrevet polarskute som deltok på to ekspedisjoner til Antarktis. Hun ble bygget på Holmen i Drammen i 1871 som skruefregattskib og målte 226 brt. Under navnet «Cap Nor» gikk hun i selfangst i Arktis fra 1872, de elleve første sesongene med Gullik Jensen fra Nøtterøy som skipper.
I 1893 ble hun solgt til Svend Foyn og bygget om for å delta i en hvalfangstekspedisjon til Antarktis under det passende navnet «Antarctic». Ekspedisjonen er blitt historisk fordi en gruppe på åtte mann greide å komme seg i land på Kapp Adare, den første dokumenterte ilandstigning på det antarktiske kontinent. I løpet av ekspedisjonen døde Svend Foyn, og etter hjemkomsten skiftet fartøyet eier flere ganger. «Antarctic» ble benyttet på en rekke forskningsekspedisjoner til Spitsbergen og Grønland. I 1901 kjøpte den svenske geologen Otto Nordenskjöld fartøyet for å benytte henne som ekspedisjonsskip på nok en antarktisekspedisjon. Etter å ha bragt den svenske antarktisekspedisjonen til Antarktishalvøya, overvintret «Antarctic» på Falklandsøyene. Da ekspedisjonen skulle hentes ut etter vinteret, sprang skuta lekk og forliste 12. februar 1903. Først i november samme år, etter en strabasiøs overvintring, ble ekspedisjonsmedlemmene reddet av et fartøy fra den argentinske marinen som hadde kommet for å lete etter den savnede ekspedisjonen.
Antarctic-ekspedisjonen
«Antarctic» avreiste fra Tønsberg 20. september 1893 med Leonard Kristensen som kaptein. I de følgende månedene hadde «Antarctic» suksess med selfangst rundt subantarktiske øyer, men det var dårlig med hval. Skipet seilte videre sørover gjennom et isbelte oginn i Rosshavet, men hval var fremdeles ikke å finne. Den 19. januar 1895 ble det gjennomført en ilandstigning på Foyn Island i øygruppen Possession Islands, der James Clark Ross hadde plantet det britiske flagget i 1841.
Den 24. januar var skipet i nærheten av Kapp Adare på den nordligste delen av Victoria Land på det antarktiske kontinentet. Ross' ekspedisjon hadde ikke vært i stand til å komme i land der i 1841, men da «Antarctic» nærmet seg land, ble forholdene rolige nok til å kunne låre en lettbåt. En gruppe med Bull, Kristensen, Borchgrevink og flere andre satte dermed kursen mot en rullesteinstrand nedenfor forberget. Gruppen hevdet at dette var den første ilandstigningen på det antarktiske fastlandet, men muligens var den amerikanske kapteinen John Davis i land på Den antarktiske halvøy i 1821.
Ekspedisjonsfartøy i arktiske farvann
Etter tilbakekomsten fra Antarktis ble «Antarctic» benyttet på flere ekspedisjoner til Spitsbergen og Grønland. I 1897 ble hun kjøpt av den svenske polarforskeren Alfred Gabriel Nathorst som fikk utført omfattende reparasjoner i Kristiania. Nathorst benyttet skuta på en ekspedisjon til Svalbard i et forsøk på å finne Andrées ballongekspedisjon.
I 1899 solgte Nathorst fartøyet til dansken Georg Carl Amdrup som sommeren 1900 gjennomførte en ekspedisjon til Øst-Grønland. Året etter ble «Antarctic» benyttet av svensken Gerard De Geer på den svensk-russiske meridianbue-ekspedisjonen til Spitsbergen.
Den svenske antarktisekspedisjonen
Den svenske geologen Otto Nordenskjöld hadde deltatt på «Antarctic»s reise til Grønland i 1900. I 1901 kjøpte han inn polarskuta til sin egen ekspedisjon som hadde til hensikt å utforske de østre og nordre delene av Den antarktiske halvøy. «Antarctic» forlot Göteborg 16. oktober 1901 med nordmannen Carl Anton Larsen som kaptein. De nådde Sør-Shetlandsøyene 11. januar 1902, og fortsatte videre nedover østsiden av Antarktishalvøya til 60°10'S før de snudde nordover 1. februar. Etter å ha satt igjen en gruppe på seks mann som skulle overvintre på Snow Hill Island, fortsatte «Antarctic» til Sør-Georgia. Der valgte Larsen ut en plass for en framtidig hvalfangststasjon som han kalte Grytviken.
Etter å ha overvintret på Falklandsøyene satte «Antarctic» kursen sørover 5. november 1902 for å hente ut de som hadde overvintret. På grunn av vanskelige isforhold satte skuta seg imidlertid fast i isen flere ganger, og etter å ha kommet løs ved Pauletøya var hun lekk. Larsen ville forsøke å strandsette henne på øya, men den 12. februar sank «Antarctic» om lag 40 kilometer før de kom fram. Besetningen hadde imidlertid lyktes i å berge en del forsyninger og utstyr, og de fortsatte den tunge veien til fots mot Pauletøya. Først den 28. februar nådde de fram og begynte å bygge en steinhytte.
I slutten av oktober 1903 besluttet den argentinske marinen å sende korvetten «Uruguay» for å lete etter ekspedisjonen. Den 7. november ble Nordenskjölds gruppe funnet på Seymourøya, og to dager senere ble Larsen og resten av skipsbesetningen funnet. Besetningsmedlemmet Ole Christian Wennersgaard hadde omkommet i løpet av vinteren.
PA
PA, Pa, pA eller pa kan bety:
Nikolai Hængsle
Nikolai Hængsle (tidligere Nikolai Hængsle Eilertsen, født 24. juni 1978 i Skotselv) er en norsk bassist. Han er mest kjent som medlem av de norske bandene Bigbang (1999–2004, 2009–), The National Bank (2004–2008) og den ene halvdelen av Band of Gold (2015–2019). Han er dessuten medlem av band som Elephant9, Needlepoint, Møster! og Steamdome. Han fikk Gammleng-prisen i klassen studiomusiker i 2016.
Krystallglass
Ikke egentlig krystallglass
Krystallglass mangler krystallstrukturen som finnes i naturlige forekomster av krystaller, så teknisk sett finnes ikke ekte krystallglass. Venetianske glassblåsere forsøkte imidlertid i middelalderen å imitere ekte bergkrystaller og kan derfor være opphavet til betegnelsen krystallglass.
Krystallkvaliteter
I Norge blir det i dag laget krystallglass ved de to glassverkene Hadeland Glassverk (i produksjon fra 1765) og Magnor Glassverk (i produksjon fra 1830).
Krystallinglass
Krystallinglass er krystallglass helt uten eller med et redusert innhold av blyoksid. I Europa må glass inneholde 10 % bly- kalium-, barium- og/eller sinkoksid for å kunne markedsføres som krystallglass. Det er imidlertid strenge regler i EU for bruk av bly, men glassindustrien er for en stor del fritatt fra reglene. I Norge er det imidlertid forbudt å bruke bly i glass, så krystallglass som produseres her er alle av typen krystallinglass. I USA er kravet 1 % bly, men der frarådes gravide og barn å drikke av glass som inneholder bly.
Helkrystall
Helkrystall er krystallglass som inneholder minimum 24 % blyoksid. I USA er kravet 10 % bly, men der frarådes gravide og barn å drikke av glass som inneholder bly. Det er stor forskjell på egenskapene til krystallin og helkrystall. Helkrystall har flott lysbrytning, reflekser og «klang», og er som regel det «de gamle» refererer til når de snakker om krystallglass. I 2020 var det kun noen få glassverk i verden som fremdeles produserte fulloksid helkrystall.
Flintglass
Flintglass er kaliblyglass med ekstra høyt innhold av blyoksid, en type glass som typisk brukes i produksjonen av linse-optikk. I så måte er jo den østerrikske produsenten Swarovski verdenskjent for både sine prismer og smykker. Selskapet ble grunnlagt av glassliperen Daniel Swarovski (1862–1956) i 1895.
Helgelandsskjelvet 1819
Helgelandsskjelvet, også kalt Lurøyskjelvet, var et jordskjelv som inntraff på Helgeland 31. august 1819. Det er anslått til å ha hatt en styrke på mellom 5,8 og 6,2 på Richters skala, og regnes vanligvis som det kraftigste kjente jordskjelvet i Norge i historisk tid fram til 2008. Det er usikkert hvor skjelvets episenter var, men det ble meldt om sterke rystelser ved Ranfjorden og omkringliggende områder, blant annet Lurøy. Konservator Per Bøe har anslått at episenteret kan ha vært i Båsmoforkastningen, som går mellom Plurdalen i Rana og fjorden Sjona i grenseområdet mellom dagens Rana, Lurøy og Nesna kommuner. Forsker Robert Muir Wood mener at episenteret antakelig lå på kysten nær grensa mellom Lurøy og Nesna.
Skjelvet og virkninger
Skjelvet inntraff rundt klokka 14.30 tirsdag 31. august 1819 og varte i flere minutter. Rystelsene skal ha vært så sterke at folk og husdyr flere steder ikke klarte å holde seg oppreist på flatmark, og mange jord- og steinras ble utløst. Enkelte bygninger ble skadet og skorsteiner falt ned, men skjelvet forårsaket likevel relativt få skader på bygninger, og det ble ikke meldt om skadde eller omkomne mennesker. At folk ikke kom til skade kan delvis skyldes at det den dagen var godt vær på Helgeland, etter tre uker med regn og vind, og folk var ute på slåttemarkene for å berge høyet i hus.
Det ble rapportert om steinras blant annet ved Lurøy gård på Lurøya og i Liatinden på fastlandssida av Aldersundet i Lurøy, i Rana, Bodø og Lofoten, og et leirras på Storstrand ved Utskarpen i Rana. På sjøen oppsto det kraftige bølger og uvanlig flo, og mange ble skremt av en tordenlignende dur som varte lengre enn selve skjelvet. På Lurøya og ved prestegården i Saltdal ble vannet i flere bekker og kilder blakket av steinstøv eller leire og gjort udrikkelig i flere dager. En gammel skorstein raste sammen i Overhalla i Nord-Trøndelag, og skjelvet ble merket godt også andre steder i Trøndelag samt i Nord-Østerdalen. Skjelvet ble følt så langt unna som i Troms, Stockholm, og muligens på Kolahalvøya og i Oslo. I dagene etter hovedskjelvet var det en rekke mindre etterskjelv, det siste så sent som 20. oktober.
Kilder for opplysninger om skjelvet
Det fantes ingen seismografer i Norge i 1819 – den første norske seismografen ble installert på Bergen Museum i 1905. Beregningen av styrken til jordskjelvet i 1819 er derfor gjort på grunnlag av beretninger om skjelvet og virkningene det hadde. En viktig kilde for opplysninger om dette skjelvet er gårdbruker og handelsmann Isak Jørgen Dass på Lurøya, hvis notater om skjelvet ble samlet av sogneprest Debes og sendt til geolog Baltazar Mathias Keilhau ved Universitetet i Christiania. Andre viktige kilder er sogneprestene Iver Ancher Heltzen på Hemnesberget i Hemnes og Søren Christian Sommerfelt på Rognan i Saltdal. Den britiske forfatteren Arthur de Capell Brooke, som reiste langs kysten nordover til Nordkapp i 1820, og legen og ornitologen Lars Johan Prytz fra Åbo i Finland, som året etter reiste over land til Nordkapp, fortalte også om jordskjelvet i sine reiseberetninger. Det var ingen aviser i Nord-Norge da jordskjelvet på Helgeland skjedde, men i 1848 kom det fram nye opplysninger om skjelvet i et innlegg i avisen Tromsø-Tidende. Så sent som i 1985 kom det flere opplysninger om skjelvet i en artikkel i den lokalhistoriske årboka Lurøyboka.
Wild Willy’s Gang
Wild Willy's Gang er et norsk heavy metal / hardrock-band.
Bandet er oppkalt etter trommeslager Willy Bendiksen som startet bandet i 1993. Besetningen har alltid har endret seg, med Willy som eneste faste medlem. Dette har ført til mange ulike konstellasjoner hvor musikere som Ronni Le Tekrø, John Norum og Brian Robertson alle har vært faste medlemmer. Bandet gav ut albumet Camouflage i 2005.
I 2017 samlet Willy for første gang musikere fra hele sin innholdsrike karriere og la ut på en landsdekkende turné med konseptet «40 Years Of Norwegian Rock History» - og høstet svært gode kritikker fra publikum og arrangører. Publikum blir tatt med på en musikalsk tidsreise som strekker seg fra 1973 til nåtiden, med låter fra band som Ruphus, Høst, Flax, Blonde On Blonde og Road.
Bandet gav i 2019 ut livealbumet Live For Real.
Barratt Due musikkinstitutt
Barratt Due musikkinstitutt ble grunnlagt i 1927 av pianisten Mary Barratt Due og fiolinisten Henrik Adam Due. Den er en privat stiftelse med statsstøtte til deler av driften. Instituttet ligger i Lyder Sagens gate 2 på Fagerborg og tilbyr undervisning i musikk fra spedbarnsalder til høyskolenivå.
Under mottoet «fra musikkbarnehage til konsertpodium» gir Barratt Due elevene muligheter helt frem til høyskolestudier og inn på den profesjonelle arena. Stephan Barratt-Due er skolens rektor og kunstneriske leder, og er også kunstnerisk leder for Barratt Dues ensemble-in-residence Oslo Camerata.
Historie
«Barratt Due's Musikkinstitutt» ble stiftet 18. september 1927 i Vallegata 18 på St. Hanshaugen, der fiolinisten Henrik Due og pianisten Mary Barratt Due bodde. Undervisningen foregikk i deres leilighet. 26. oktober 1931 flyttet familien Barratt-Due til Lyder Sagens gate (Oslo) 2 og i januar 1932 startet musikkbarnehagen opp ved instituttet og det er nå Norges eldste musikkbarnehage i drift. I midten av 1930-årene ble mottoet for instituttet «fra musikalsk barnehage til konsertpodium», og siden 1930-årene har instituttet hatt en årlig julekonsert.
Under andre verdenskrig var instituttet et møtested for kulturinteresserte og såkalt Entartete Musikk, degenerert musikk, som ble forbudt oppført under krigen, ble oppført bak blendingsgardiner.
Stephan Barratt-Due jr tok over som rektor og kunstnerisk leder for instituttet i 1985. I 1985 ble også Barratt Dues Juniororkester og Barratt Dues Symfoniorkester etablert. I 1986 ble instituttet gjort om til en stiftelse.
Vincenzo Pinton
Vincenzo Pinton (født 14. mars 1914 i Vicenza, død 8. april 1980 i Venezia) var en italiensk fekter som deltok i de olympiske leker 1936 i Berlin, 1948 i London og 1952 i Helsingfors.
Pinton vant en olympisk sølvmedalje i fekting under Sommer-OL 1936 i Berlin. Han var med på det italienske laget som kom på andreplass i lagkonkurransen i sabel bak Ungarn. De andre på laget var Giulio Gaudini, Aldo Masciotta, Gustavo Marzi, Aldo Montano og Athos Tanzini.
Norminol
Norminol  var et norsk oljeselskap som var basert på Andenes i Vesterålen i Nordland. Selskapet ble opprettet 22. juni 1971 med formål om å lete etter olje og gass på Andøya.
I 1991 ble det kjøpt opp av Saga Petroleum, og senere innfusjonert.
I 1995 ble selskapet nyetablert med fokus på oljehandel med shipping- og logistikkløsninger i nordområdene og er registrert i Tromsø.
Historikk
Selskapet var det andre oljeselskapet som ble etablert i Norge.
Det Norske Oljeselskap (nå DNO International) ble stiftet i 1971 og var det første etablerte norske oljeselskap.
Det statlige oljeselskap Equinor ble stiftet året etter.
Startfasen, 1970–1974
Sommeren 1970, noen måneder etter Ekofisk-funnet, ble det gjennom daværende Andøy Tiltaksnemnd, med Odd Sigvald Olsen som formann og utførende, igangsatt forberedelser til etablering av et oljeselskap basert i Nord-Norge.
Målet for et slikt selskap var i første fase å gjennomføre kjerneboring på Andøya, der kontinentalsokkelen strekker seg inn på land. Videre var det planlagt en påfølgende offshore borevirksomhet i Nord-Norge. På dette tidspunktet ble det forventet at sokkelen i nord ville bli åpnet for prøveboring i 1973 og 1974.
Våren 1971 ble Norminol stiftet med Andøy kommune, entreprenør Einar Larsen, de trondheimsbaserte oljeletingselskapene Norsk Vikingolje og Norsk Polarnavigasjon ved Ivar Ytreland og med Odd Sigvald Olsen som medgründer, direktør og styreformann.
I perioden frem til 1974 ble det fortatt fire kjerneboringer på Andøya, den dypeste ned til ca. 750 meter. Det ble funnet gass, og spor av olje.